Moualc'h zu

Ar voualc'h zu, pe moualc'h du (liester : mouilc'hi du), a zo un evn krennik, Turdus merula an anv skiantel anezhañ. Du eo ar par, dezhañ ur beg melen, ha rous ar barez.

Doareoù pennañ
War-dro 25 cm eo led ar mouilc'hi du. Disheñvel eo ar pared diouzh ar parezed : du eo ar pared, gant ur pigos melen hag ur gantenn velen en-dro d'o daoulagad ; rous-teñval eo ar parezed hag ar ploged.
Etre miz Meurzh ha miz Gouere e fard ar mouilc'hi un neizh savet gant ar barez gant fank, foenn ha pluñv degaset gant ar par. Dozviñ a ra 4 pe 5 vi.

Boued
Frouezh ha hugennoù, hag ivez ed, had, amprevaned, kevnid ha buzhug eo boued ar mouilc'hi.

Annez
Brouskoadoù, liorzhoù, strouezh ha girzhier eo annez ar muilc'hi du.
A-hed ar bloaz e vevont en hinoù klouar Europa ar C'hornôg, betek aodoù Sakndinavia, en aodoù ar Maghreb ha tro-dro d'ar Mor Du ; ar pellañ ma kaver al labous er reter eo er takad a zo etre norzh Indi ha kornôg Sina.
En hañv en e gaver ivez e Skandinavia an diabarzh hag e Rusia ; er goañv e tiskenn un tammig pelloc'h er su er Maghreb hag en Iran
Koubladoù zo bet lakaet da vevaén en Aostralia ha Zeland-Nevez  Peter Clement & all, Thrushes, Gardners Books, 2000.

Rummatadur
Diouzh an evnoniourien e vez renket ar voualc'h zu er c'herentiad Muscicapidae (gwechall) pe Turdidae (bremañ).

Sellet ivez
 Rummad al laboused renket hervez o anv boutin
 Rummad al laboused renket hervez o anv skiantel

Notennoù 

Rummad:Evned Breizh
Rummad:Evned Europa
Rummad:Evned Sina
Rummad:Evned Sri Lanka
Rummad:Evned Okeania
Rummad:Turdidae